Държавен вестник, бр. 48, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  48
2. Създава се ал. 2:
„(2) Препис от постановлението на проку­
рора се изпраща на осъдения, който може да 
го обжалва в 7-дневен срок от получаването 
му пред съдия от съда, постановил влязлата 
в сила присъда. Съдът разглежда незабавно 
жалбата в закрито заседание и се произнася 
с определение, което е окончателно.“
§ 29. В допълнителните разпоредби в § 1, 
ал. 4 се създава изречение второ: „Специ­
фичните нужди от защита се определят по 
реда на този кодекс и по реда на Закона за 
подпомагане и финансова компенсация на 
пострадали от престъпления.“
Допълнителна разпоредба
§ 30. Този закон въвежда изискванията на 
Директива (ЕС) 2016/800 на Европейския пар­
ламент и на Съвета от 11 май 2016 г. относно 
процесуалните гаранции за децата, които са 
заподозрени или обвиняеми в рамките на 
наказателното производство (ОВ, L 132/1 от 
21 май 2016 г.).
Преходни и заключителни разпоредби
§ 31. (1) Неприключените до 1 септември 
2023 г. наказателни производства по дела за 
престъпления, извършени от непълнолетни, 
се довършват по досегашния ред.
(2) Неприключените производства по 
чл. 30, ал. 2, т. 2 и 6 от Закона за съдебната 
власт се довършват при условията и по реда 
на този закон.
§ 32. В Закона за съдебната власт (обн., ДВ, 
бр. 64 от 2007 г.; изм., бр. 69 и 109 от 2008 г., 
бр. 25, 33, 42, 102 и 103 от 2009 г., бр. 59 от 
2010 г., бр. 1, 23, 32, 45, 81 и 82 от 2011 г.; 
Решение № 10 на Конституционния съд от 
2011 г. – бр. 93 от 2011 г.; изм., бр. 20, 50 и 
81 от 2012 г., бр. 15, 17, 30, 52, 66, 70 и 71 от 
2013 г., бр. 19, 21, 53, 98 и 107 от 2014 г., бр. 14 
от 2015 г., бр. 28, 39, 50, 62 и 76 от 2016 г., бр. 13 
от 2017 г.; Решение № 1 на Конституционния 
съд от 2017 г. – бр. 14 от 2017 г.; изм., бр. 63, 
65, 85, 90 и 103 от 2017 г., бр. 7, 15, 49 и 77 
от 2018 г., бр. 17 от 2019 г.; Решение № 2 на 
Конституционния съд от 2019 г. – бр. 19 от 
2019 г.; изм., бр. 29, 64 и 83 от 2019 г., бр. 11, 
86, 103, 109 и 110 от 2020 г., бр. 16 от 2021 г.; 
Решение № 7 на Конституционния съд от 
2021 г. – бр. 41 от 2021 г.; Решение № 6 на 
Конституционния съд от 2021 г. – бр. 43 от 
2021 г.; изм., бр. 80 от 2021 г., бр. 15, 24 и 32 
от 2022 г.; Решение № 7 на Конституционния 
съд от 2021 г. – бр. 56 от 2022 г.; изм., бр. 62 от 
2022 г. и бр. 11 от 2023 г.) се правят следните 
изменения и допълнения:
1. В чл. 30:
a) в ал. 2 т. 21 се отменя;
б) в ал. 5 се създават т. 21 и 22:
„21. прокурорската колегия назначава съ­
дия, определен по реда на чл. 112, ал. 6, на 
длъжност прокурор във Върховната касацион­
на прокуратура, който да изпълнява функциите 
на прокурор за разследване на престъпления, 
извършени от главния прокурор; 
22. прокурорската колегия назначава съдия 
от наказателната колегия на Върховния ка­
сационен съд, определен по реда на чл. 173а, 
ал. 4, за заместник главен прокурор, който 
осъществява контрол върху действията на 
прокурора за разследването на престъпления, 
извършени от главния прокурор, при условията 
и по реда, определени в закон.“;
в) създава се ал. 7:
„(7) В случаите, когато прокурорът за 
разследване на престъпления, извършени от 
главния прокурор, или прокурорът, осъщест­
вяващ контрол върху действията на прокурора 
за разследването на престъпления, извършени 
от главния прокурор, си направят самоотвод, 
бъдат отведени или са в трайна фактическа 
невъзможност да изпълняват задълженията 
си, прокурорската колегия на Висшия съдебен 
съвет назначава заместващ прокурор по реда 
на ал. 5, т. 21 и 22.“
2. В чл. 33:
а) алинея 3 се изменя така:
„(3) Решенията на пленума на Висшия 
съдебен съвет по чл. 30, ал. 2, т. 6 по отно­
шение на главния прокурор се приемат с 
мнозинство, не по-малко от тринадесет гла­
са, а решенията по т. 2 и т. 6 по отношение 
на изборен член на Висшия съдебен съвет, 
председателя на Върховния административен 
съд и председателя на Върховния касационен 
съд се приемат с мнозинство, не по-малко от 
седемнадесет гласа. Останалите решения се 
гласуват с мнозинство повече от половината от 
присъстващите членове. Гласуването е явно.“;
б) в ал. 4 изречение първо се изменя така: 
„Решенията на колегиите на Висшия съде­
бен съвет по чл. 30, ал. 5, т. 1 – 4, 21 и 22 се 
приемат с мнозинство, не по-малко от осем 
гласа – за съдийската колегия, и не по-малко 
от шест гласа – за прокурорската колегия, а 
останалите решения – с мнозинство, повече 
от половината от присъстващите членове, с 
изключение на решенията по чл. 30, ал. 5, 
т. 17.“
3. В чл. 112 се създава ал. 6:
„(6) Общото събрание на наказателната 
колегия на Върховния касационен съд одобря­
ва списък от действащи съдии на длъжност 
съдия във Върховния касационен съд от на­
казателната колегия или с ранг на съдия във 
Върховния касационен съд от наказателните 
отделения на апелативните и окръжните съ­
дилища, които последните седем години преди 
включването им в списъка са работили като 
съдии по наказателни дела, измежду които, 
при необходимост, на случаен принцип се 
разпределя преписката в случаите по чл. 411а 
от Наказателно-процесуалния кодекс. Съдиите 
се включват в списъка след изразено от тях 
писмено съгласие.“
4. В чл. 138а:
а) създава се нова ал. 2:
„(2) Главният прокурор ежегодно в срока 
по ал. 1 внася в Народното събрание доклад 
относно дейността на прокуратурата по про­